
Dragi camarazi. 

Comandantul legionar Constantin Papanace a părăsit 
viaţa pământească în Duminica Floriilor din 7 aprilie 
1985. 

Zi în care, cu 1955 de ani în urmă, primit cu osanale 
de poporul Ierusalimului, “Isus a intrat în Templul lui 
Dumnezeu. A dat afară pe toţi cei ce vindeau şi cumpă¬ 
rau în Templu, a răsturnat mesele schimbătorilor de bani 
şi scaunele celor ce vindeau porumbei şi le-a zis : “Este 
scris : “Casa mea se va chema o casă de rugăciune”. Dar 
voi aţi făcut din ea o peşteră de tâlhari”. 

în aceeaşi zi din anul 30 al erei creştine, “preoţii cei 
mai de seamă şi cărturarii, când au văzut minunile pe 
care le făcea (Isus) şi pe copii strigând în Templu şi zi¬ 
când :“Osana, Fiul lui Dumnezeu”, s’au umplut de mâ¬ 
nie” (Mt.XXl, 12 şi 13). 

în duhul mâniei va începe a doua zi Săptămâna Pati¬ 
milor ce vor sfârşi pe Golgota omenirii. Dar în duhul 
îndurării, Isus Christos va învinge prin propria lui învi¬ 
ere din morţi. Acesta este drumul pe care toate neamu¬ 
rile se vor putea împăca cu Dumnezeul Iubirii Treimice 
pentru a învia cu adevărat. Nu doar la sfârşitul zbuciu¬ 
matei istorii omeneşti ci şi ieşind din tragicele răscruci 
ale acestei istorii. 

Reluând acelaşi drum într’o epocă în care ideologiile 
moderne luptau pentru izolarea, înrobirea şi moartea 
tuturor neamurilor, Căpitanul întemeiază, împreună cu 
Ionel Moţa, Ilie Gâmeaţă, Corneliu Georgescu şi Radu 
Mironovici, Legiunea Arhanghelul Mihail. 

Pe acest drum, Legiunea a avut de înfruntat cărtura¬ 
rii şi preoţii moderni cari au vândut provincii şi ţări în- 

tregi făcând din templele lor Târguri de Neamuri : Mun- 
chen, 30 septembrie 1938 ; Moscova, 23 august 1939 ; 
Viena, 30 august şi Craiova, 7 septembrie 1940 ; din nou 
Moscova, 10 octombrie 1944 ; Ialta, 11 febroarie 1945, 
şi multe altele. 

Şi tot într’o Duminică a Floriilor, aceea din 17 apri¬ 
lie 1938, Căpitanul a fost arestat, cu ajutorul celui “mai 
de seamă” dintre marii preoţi şi al unora dintre “cei mai 
de seamă” cărturari ai României. Dar, urcând Golgota 
Neamului românesc, Ionel Moţa, sub gloanţele de la Ma- 
jadahonda, Căpitanul sub ştreangul şi gloanţele în ceafă 
de la Tâncăbeşti, Corneliu Geoigescu, în negura pribe¬ 
giei, Ilie Gârneaţă în amărăciunea exilului, şi Radu Mi- 
ronovici, mereu la Icoana din Ţară, au întors acest neam 
cu faţa la Biserica tuturor neamurilor, Biserica Veşni¬ 
cei Prietenii Treimice. 

Exercitând preşidenţia Consiliului Legiunii după Ilie 
Gârneaţă (1954-1966) şi Vasile Iasinschi (1966-1978), 
Constantin Papanace a continuat, timp de şapte ani, pâ¬ 
nă în clipa marei despărţiri (1978-1985), efortul comun 
spre acelaşi ţel. 

în prezenţa uneia din surorile sale, Florica, din Bu¬ 
cureşti, a camarazilor veniţi din diferitele ţări ale Euro¬ 
pei apusene şi din America, ca şi a cunoscuţilor români 
şi italieni, preoţii Dumitru Popa şi Constantin Târziu 
au oficiat serviciile religioase la locuinţa din Salo, Italia, 
în Domul şi în cimitirul acestui oraş. 

Redăm în broşura de faţă cuvintele rostite în şedinţa 
legionară ţinută cu acest prilej. împreună cu cele rostite 
la" moartea lui Ilie Gârneaţă şi Vasile Iasinschi, ca şi cu 
alte evocări, din trecut sau postume, ele vor intra într’un 
volum consacrat celor trei căpetenii care au înfiinţat şi 
permanetizat Consiliul Legiunii în exilul celor mai vitrege 

vremuri din istoria Românilor. 


Volumul va arăta astfel continuitatea fundamentală 
* l" lC 8* un *i Arhanghelului Mihail, de la generaţia înteme¬ 
ietorilor ei în exilul din lăuntrul Ţării la sfârşit de mi¬ 
leniu, prin generaţia din catacombe care a adâncit che¬ 
marea lor la răscruce de milenii, spre generaţiile mile¬ 
niului trei. 

Doar prin această continuitate fundamentală, gene¬ 
raţiile de mâine vor putea crea noile forme potrivite epo¬ 
cii lor, pentru împlinirea unei ere printre precursorii că¬ 
reia vor regăsi mereu şi Legiunea invizibilă a celor ce-au 
dăruit tot ce-au avut mai bun pentru învierea Neamului 
Românesc în Simfonia tuturor Neamurilor. 

Trăiască Legiunea şi Căpitanul 

Consiliul Conducător al Mişcării Legionare 

Nicolae Şeitan, Petre Indrieşi, Maximilian Corbu 

Majadahonda - Paris - Fribourg 7 aprilie 1986 

LA MOARTEA LUI CONSTANTIN PAPANACE 


A murit Comandantul Legionar Constantin Papanace. 

A fost una dintre personalităţile Legiunii bine contu¬ 
rată, cu vederi clare. A fost fidel Căpitanului, fără limite. 
Ţelul vieţii lui a fost să-i aprofundeze învăţătura, să-i 
cunoască gândurile, sensul adevăratei învăţături a omu¬ 
lui trimis de Dumnezeu, ca să ajungă să fixeze pentru 
Neamul Românesc bornele milenare ale românismului, 
pentru viitor. 

Făuritor al unui nou şi aprig destin, Căpitanul, a aprins 
gând legionar în conştiinţa Neamului. Tineretul româ¬ 
nesc se va încinge cu spada în arcul voltaic dintre Pind 
şi Carpaţi şi se va arunca în vâltoarea aprinsă de omul 
providenţial. Reprezentanţii fireşti ai acestui tineret din 
Sud se vor întâlni cu cei de la Nord şi împreună vor pro¬ 
ceda la sudarea forţelor pe acelaşi drum de martiraj, pen¬ 
tru acelaşi ideal. 

Soarta a făcut ca în anul 1930, cum povesteşte Că¬ 
pitanul în “Pentru Legionari”, Constantin Papanace, pe 
când se afla într’o dubă în drum spre Văcăreşti, să se 
întâlnească cu Căpitanul. Constantin Papanace era în¬ 
soţit de câţiva studenţi Români Macedoneni ; Sterie 
Ciumeti, Iancu Caranica, Grigore Pihu, G. Ghiţea, Ma- 
mali, etc. De atunci nu se vor mai despărţi. Constantin 
Papanace şi ceilalţi camarazi se vor arunca în luptă cu 
tot elanul şi dăruirea de sine. 

Constantin Papanace a simţit chemarea omului trimis 
de Dumnezeu, ca prin propria jertfă să făurească imensa 
cetate a românismului, sub un cer, aşa cum o visa Ion 

Moţa. S’au aruncat în luptă flăcăii Neamului în frunte 
cu Nicadorii, în lupta preventivă de stăvilire şi înlătu¬ 
rare a primelor obstacole, pentru un Neam expus destră¬ 
mării în lupta contra coaliţiei răului. 

Vor veni marile prigoane. Constantin Papanace, tot 
timpul a fost pe teren, atât în ţară cât şi în refugiu, în 
care a şi murit. îi vom duce mare lipsă ! Căpitanul a cău¬ 
tat tot timpul personalităţi de talia lui Constantin Pa¬ 
panace. Datoria noastră este să căutăm aceste persona¬ 
lităţi care nu sunt reduse la tăcere prin ameninţarea mor¬ 
ţii, ci continuă lupta prin opera lor. De acestea avem 
nevoie. Indivizii fără ideal, se sting. Neamurile însă tră- 
esc, când cred în Dumnezeu şi îşi respectă eroii. Imen¬ 
sele jertfe, în frunte cu aceea a Căpitanului, sunt supor¬ 
tul de siguranţă al existenţii noastre de durată. 

în prigoana din 1938, Constantin Papanace se va în¬ 
tâlni cu Căpitanul pentru ultima oară. în ultima sa car¬ 
te , “Fără Căpitan” e menţionată întâlnirea. Se poate 
observa în această carte, că au stat îndelung de vorbă. 
Căpitanul l-a ascultat fără să-l întrerupă. Poate că se 
gândea că unele soluţii ale lui Constantin Papanace pen¬ 
tru salvarea Căpitanului erau bine venite, dar Căpitanul 
poate că a crezut că Neamul Românesc are nevoe pen¬ 
tru a se salva şi de jertfa lui şi a atâtor camarazi. Căpi¬ 
tanul, poate că se gândea şi la faptul că oamenilor le 
plac victoriile şi uită pe cei învinşi. 

Constantin Papanace era un camarad modest. Atât 
în prigoane cât şi în refugiu n’a urmărit scopul de a câş¬ 
tiga partizani. 

Cred că a fost unul dintre camarazii care au interpre¬ 
tat la justa valoare ce a scris Căpitanul şi o seamă de ca¬ 
marazi de mare valoare, cum au fost Ion Moţa, Vasile Ma¬ 
rin, Puiu Gârcineanu, Banea, Iordache Nicoară, Raco- 
veanu, etc. 

Manuscrisul cărţii “Pentru Legionari” a trecut şi prin 
mâinile lui Constantin Papanace, semn că era apreciat 
mult de Căpitan. 

Era un adevărat maestru în a interpreta temele legionare, 
în general şi conjuncturile prin care ar fi putut naviga Le¬ 
giunea. 

Constantin Papanace, cum ne spunea, n’a avut timp să 
revadă tot materialul adunat şi îşi exprima regretul că 
boala îl împiedecă să lucreze mai departe... 

S’a afirmat ca scriitor, dar şi ca om politic şi chiar eco¬ 
nomist. 

Posteritatea se va ocupa în mod amplu de acest Coman¬ 
dant legionar care s’a străduit din răsputeri să convingă o 
lume care nu vedea cu ochi lăuntrici fenomenul legionar. 
S’a străduit să facă drum Legiunii în istoria Neamului Ro¬ 
mânesc. 

Precum ştim, a arătat pricepere în materie de finanţe 
şi economie. Menţionez numai faptul că cele aproape 5 luni 
de guvernare Naţional-Legionară din Sept. 1940 - Ian. 1941, 
până şi străinătatea se interesa de activitatea fostului Sub¬ 
secretar dela Ministerul de Finanţe, care lăsase la acest Mi¬ 
nister cinci miliarde de franci ca activ, cu toate că ţara era 
amputată şi angajată cu rezolvarea gravei probleme a mi¬ 
lioanelor de refugiaţi români. 

Constantin Papanace a fost un gânditor corect şi obiec¬ 
tiv. A căutat să orienteze lumea legionară spre o adevărată 
ortodoxie legionară. De aceea a scos “Orientări”, care ani 
de zile, în acest refugiu, a servit de călăuză atât pentru le¬ 
gionari, cât şi simpatizanţi. Costel Nagacevschi şi Virgil Mi- 
hăilescu au contribuit în mod exemplar la redactare. Opera 
lui Constantin Papanace va dura şi va fi flacără nestinsă pe 
drumul României Legionare, călăuzită şi luminată de un 
nou crez. 

N. Şeitan. 

TREI MENIRI ÎNTR’O ZBUCIUMA j V SlMl >N1E 


Domnule Preşedinte al Consiliului Le* unii A hanghelul 
Mihail. 

Ne-am văzut ultima oară în 1981. Am pe caue Biserica 
ortodoxă, prin patriarhul ecumenic Demr nu I, şi Biserica 
catolică, prin sfântul părinte Ioan Pavel J, l-au consacrat 
crezului adoptat, în anul 381, de către al doilea sinod ecu¬ 
menic. 

Această întoarcere la crezul comun reprezintă primul din 
cele trei momente fundamentale pentru mutaţia simfonică 
a întregii Bisercici creştine. 

Al doilea moment va lămuri adevărurile parţiale a căror 
absolutizare în adevăruri exclusive a dus la despărţirea Bi¬ 
sericii lui Christos, întâi într’o Biserică a Răsăritului şi una 
a Apusului, apoi în trei Biserici numite ortodoxă, catolică 
şi protestantă. 

Al treilea moment va reuni aceste adevăruri parţiale în 
şi spre adevărul lor comun. Singurul adevăr liberator. Ade¬ 
vărul Prieteniei Treimice. Drept punct de plecare spre în¬ 
treaga Mărturisire creştină: Crezul împăcării dintre Dumne¬ 
zeu şi om. Pentru prietenia dintre toţi oamenii în sânul fie¬ 
cărui neam. Pentru prietenia tuturor neamurilor în sânul 
unicei omeniri. 

1981 este şi anul în care toate concepţiile de viaţă au 
intrat, voit sau nu, în perioada pentru mutaţia simfonică a 
întregii istorii omeneşti. Anul în care toate popoarele, în¬ 
cepând cu cel polonez, au făcut un pas hotăritor pe dru¬ 
mul spre adevăratul om, spre adevăratul Dumnezeu şi spre 
adevăratul lor Mijlocitor : Dumnezeul-Om prin întrupare şi 
Omul-Dumnezeu prin înviere. 

Isus Christos, ne reaminteşte primatul Bisericii din Po¬ 
lonia in ajunul Crăciunului îndoliat de tragicul 13 Decem¬ 
brie, întruchipează izvorul adevăratei vieţi: “Viaţa, acest 
dar de la Dumnezeu, de la Omul-Dumnezeu, născut la Bct- 
leem” (Monseniorul Glemp, 24 Decembrie 1981). 

Din năzuinţa adevăratului om a născut prima teză a 
Programului adoptat de sindicatul polonez “Solidaritatea”: 
Necesitatea de a defini o nouă orânduire sau “sistem socio- 
economic care să permită reunirea planului, a autonomiei 
şi a pieţii” (7 Noembrie 1981). 

Din Cuvântul adevăratului Dumnezeu a născut condiţia 
fundamentală pentru instaurarea orânduirii de mâine: 
“Dumnezeu există (...).” Un acord este necesar (...) în res¬ 
pectul faţă de demnitatea omului, faţă de toate drepturile 
civile şi religioase ” (Monseniorul Glemp, ap.cit.). 

Unite într’un singur drept umano-divin, aceste drepturi, 
împreună cu datoriile lor corespunzătoare, trebuie să asi¬ 
gure desfăşurarea paşnică şi dezlegarea liberatoare a contra¬ 
dicţiei fundamentale care sfâşie fiinţa şi conştiinţa fiecărui 
om: contradicţia dintre trufia criminală a p seu do ştiinţei 
omeneşti care luptă împotriva credinţei în Dumnezeul iu¬ 
birii, şi umilinţa creatoare a preştiinţei dumnezeieşti în¬ 
trepătrunsă cu năzuinţa omului de a trăi prin şi în această 
iubire. 

Trufia se manifestă prin tripla ispită a omului de a se în- 
dumnezei fără ajutorul lui Dumnezeu, prin moartea ori uci¬ 
derea Lui sau, pentru că Dumnezeul iubirii este veşnic ne¬ 
muritor, prin lupta împotriva prieteniei întruchipate de 
Dumnezeul-Om: 

Isus Christos, precizează sfântul părinte Ioan-Pavel II, 
“liberează inima omului de această contradicţie funda¬ 
mentală care zace în el, de această voinţă de îndumnezeire 

a omului fără sau împotriva lui Dumnezeu” (17 noembrie 
1980): 


Cuvântul lui Dumnezeu s’a făcut cuvânt omenesc, a tră¬ 
it, a suferit ca toţi oamenii, şi a fost răstignit pentru că a 
spus că este Fiul lui Dumnezeu. Dar înviind, El a legitimat, 
pentru toţi oamenii, “dreptul să se facă copii ai lui Dumne¬ 
zeu”, adică dreptul de a deveni dumnezei “din Dumnezeu” 
(Ioan I, 12-13). 

Domnule Preşedinte al Consiliului Legiunii, 

Ignorarea acestei contradicţii fundamentale, nepăsarea 
faţă de ea şi mai ales negarea ei sau refuzul de a o dezlega 
la scara neamurilor, duc la legalizarea genocidelor care, în zi¬ 
lele noastre, tind să devină planetare. 

Dar nimeni şi nimic nu poate nimici legitimitatea năzu¬ 
inţei la înviere. Dezlegând această contradicţie fundamenta¬ 
lă în propria lui persoană, Isus Christos întemeiază legitimi¬ 
tatea dreptului divino-uman. 

ACEASTĂ LEGITIMITATE A ÎNVIERII NĂZUITĂ DE 
FIECARE OM ŞI DE TOATE NEAMURILE, A FOST 
ASUMATĂ DE GENERAŢIA DUMNEAVOASTRĂ IN 
FRUNTE CU ÎNTEMEIETORII LEGIUNII ARHANGHE¬ 
LULUI MIHAIL: CORNELIU CODREANU, IONEL 
MOŢA, ILIE GĂRNEAŢĂ, CORNELIU GEORGESCU 
ŞI RADU MIRONOVICI. 

PE ACEST DRUM AU VENIT COHORTE ÎNTREGI 
DE CĂRTURARI IN FRUNTE CU NAE IONESCU. EI 
AU ADÂNCIT ÎNTREPĂTRUNDEREA DINTRE OM ŞI 
DUMNEZEU PENTRU CUNOAŞTEREA, RECUNOAŞ¬ 
TEREA ŞI CONVIEŢUIREA ÎN ADEVĂRUL LOR 
COMUN. 


9 







E drumul care duce la “marea simfonie a vieţii”, după 
expresia sfântului părinte Ioan Pavel II (17 noembrie 1980). 
Singura temelie creatoare pentru legalitatea năzuinţei la în¬ 
viere. Divino-uman şi umano-divin, dreptul global este singu¬ 
ra ieşire din bezna răscrucii în care se zbate tragic întreaga 
omenire a veacului nostru. 

Căpitanul desăvârşeşte această ieşire întruchipând-o 
în sensul rezumat la 21 februarie 1938. Zi în care, “în 
numele Forului conducător al Mişcării Legionare”, el 
anunţă: în condiţiile dictatoriale create de regele Carol II, 
raţiunea de a fi a partidului (“Totul pentru Ţară”) a în¬ 
cetat”. Pentru motive fundamentale: 

- Refuzul de a lua riscul unui război civil care, în condi¬ 
ţiile geopoliticc din 1938, putea duce până Ia desfiinţarea 
Statului român. 

- Refuzul de a răspunde la lovitura de stat dată de Carol 
II împotriva voinţei poporului român, printr’o lovitură de 
stat care ar fi putut exprima această voinţă, dar care era in¬ 
compatibilă cu concepţia legionară despre lupta politică. 

■ Conştiinţa că, definită ca un foarte lung proces de de¬ 
săvârşire spirituală a neamului românesc - considerat în 
toate aspectele lui ideologice, politice, economice - victoria 
legionară nu putea fi pregătită decât la scara deceniilor şi 
prin mijloacele corespunzătoare acestei desăvârşiri. 

Numai Ia această scară refuzul de a recurge la violenţa 
politică şi, mai ales, refuzul de a se opune unei stfel de vio¬ 
lenţe, dau sensul integral al marelui realism politic. 

E realismul susţinut de Socrate, care preferă să fie lovit 
pe nedrept, decât să comită vreo nedreptate împotriva alto¬ 
ra. E realismul întruchipat de Isus Christos, care acceptă să 
moară pentru îndumnezeirea fiecărui om şi înfrăţirea tu- 

turor popoarelor. E realismul care întemeiază sau împlineşte 
noile ere. 

în acest realism politic s’a format o întreagă generaţie 
din catacombe. El presupune, fireşte, că, odată cu dispariţia 
condiţiilor care au impus autodizolvarea lui, partidul “Totul 
pentru Ţară” urma să-şi asume din nou raţiunea de a fi. Că¬ 
pitanul precizează acest lucru in interviul ce i l-a luat jur¬ 
nalistul francez Bertrand de Jouvenel: 

“MI-A FOST ÎNCHIS ASTAZI DRUMUL SPRE PU¬ 
TEREA POLITICA. CONSIMT. VOI RELUA ACEASTA 
ACŢIUNE CÂND ÎMPREJURĂRILE O VOR PERMITE” 
(13 martie 1938). 

Domnule Preşedinte al Legiunii, 

în aceleaşi zile de mare răscruce aţi avut, la 25 martie 
1938, ultima consfătuire cu Căpitanul. în încheiere, el v’a 
spus printre altele: “Mie, după ce am scris “Pentru Legio¬ 
nari ’, nu-mi mai este teamă că Mişcarea va putea fi distru¬ 
să. Este acolo sămânţă care să poată răsări mai tare şi 
oricând, acum şi mai târziu”. 

Despre alegerea pe care Căpitanul urma să o facă între a 
pleca în străinătate sau a rămâne în ţară, Dumneavoastră 
mărturisiţi în expunerea ultimei consfătuiri: 

Vag simţeam că este ceva care depăşeşte calculele po¬ 
litice, oricât de realiste şi logice ar fi ele. Era o problemă de 
destin, cu dimensiuni care se proiectează peste veacuri şi 
care muritorii de rând nu le pot sesiza. Eram turbat. Nu 
ştiam atunci ce va urma (...). 

Dar şi astăzi când ştim ce a urmat, transpuşi în faţa ace- 
leeaşi probleme, o putem oare dezlega? Cu cât va trece 
timpul însă, se va vedea că aşa cum a procedat el, a fost mai 

bine. A urmat glasul Destinului său, aşa cum Mântuito¬ 
rul a urmat Golgota, pentru a fi răstignit pe cruce”. 

Sensul din împlinirea acestei Golgote româneşti l-aţi 
desprins în câteva cuvinte : “Simţeam o mare răspunde¬ 
re pentru viitor. Toate puterile noastre trebuiesc încor¬ 
date pentru ca să putem pregăti răzbunarea Căpitanului 
prin triumful crezului său (Constantin Papanace, “Fără 
Căpitan”). 

Intru mărturisirea acestui crez, 16 ani mai târziu, îm¬ 
preună cu întemeietorul Ilie Gâmeaţă şi comandantul 
Vasile Iasinschi, aţi răspuns la năzuinţele formulate de 
Adunarea ad hoc a delegaţilor legionari din exil ţinută 
la Erding în zilele de 1-8 august 1954. 

Prin Hotărirea de la Majadahonda aţi consacrat astfel 
formula colegială a Forului legionar şi aţi pus în studiu 
formula partidului “Totul pentru Ţară”, menit de Că¬ 
pitan să fie expresia politică a “Mişcării Legionare” (8 
noembrie 1954). Ambele formule au meritul de a reaminti, 
în fiecare clipă, un triplu adevăr fundamental : 

ORICE OM ESTE SUPUS GREŞELII. REFUZUL DE 
A RECUNOAŞTE GREŞALA SĂVÂRŞITĂ RISCĂ SĂ 
O TRANSFORME ÎN MINCIUNA CRIMINALĂ. CON¬ 
SFĂTUIREA AJUTĂ ATÂT LA RECUNOAŞTEREA 
GREŞELII CÂT ŞI LA ÎNDREPTAREA EI. ADEVĂ¬ 
RURI VALABILE ATÂT LA SCARA FIECĂRUI OM 
CÂT ŞI LA SCARA MIŞCĂRILOR, PARTIDELOR 
ŞI A NEAMURILOR. 

Prin Forul legionar, împreună cu comandanţii Va¬ 
sile Iasinschi şi Nicolae Şeitan, aţi hotărit, la 20 iulie 
1976, participarea partidului “Totul pentru Ţară” la 
eforturile pentru înfiinţarea Consiliului Naţional Român 
în exil. Aţi delegat pentru această sarcină doi camarazi 

din generaţia din catacombe (Cornel Crişan şi eu însumi). 

Prin acelaşi For, împreună cu N. Şeitan şi doctorul 
Vasile Andrei, aţi confirmat actul din 3 iunie 1978 pri¬ 
vind înfiinţarea Consiliului Naţional Român provizoriu. 

' Aţi asumat astfel prima temelie politică pentru împăca¬ 
rea tuturor partidelor româneşti drept condiţie necesară, 
dar nu suficientă, pentru unirea tuturor Românilor. 

Acest act a fost ratificat şi de Consiliul Legiunii ţinut 
la Majadahonda în zilele de 12-14 iulie 1980. El lărgeşte 
astfel căile spre împlinirea sarcinei fixată de primul Con¬ 
siliu Conducător al Mişcării Legionare în exil : “restabi¬ 
lirea armoniei între Românii cu dragoste de neam spre 
a potenţa lupta pentru apărarea intereselor româneşti 
în străinătate, eliberarea şi reconstrucţia Ţării” (8 noem¬ 
brie 1954). 

în cadrul aceleaşi sarcini, aţi continuat să prezidaţi, din 
1980 până în Duminica Floriilor din 1985, eforturile fă¬ 
cute de Nicolae Şeitan, Petre Indrieşi şi Maximilian Cor- 
bu în sânul Consiliului Conducător al Mişcării, de Dumi¬ 
tru Găzdaru, Mardarie Popinciuc, Car an fii Spanache şi 
Augustin Bideanu, în funcţiile centrale ale Mişcării, şi 
de Nicolae Constantinescu, Mihail Enescu şi Petre Văli- 
măreanu, înainte şi după constituirea comisiei pentru 
partidul “Totul pentru Ţară”. Fără a uita pe Victor Apos- 
tolescu, Constantin Nagacevschi şi toţi legionarii care, 
cu sau fără funcţii, v’au urmat în această sfântă sarcină. 

Sarcină imensă. La scara deceniilor. Ea presupune 
unirea forurilor politice, culturale şi religioase într’un 
singur For românesc. ELABORAREA, DEZBATEREA 
PUBLICĂ ŞI ADOPTAREA STATUTULUI CONSTITU¬ 
ŢIONAL AL ACESTUI FOR A FOST ŞI RĂMÂNE CON¬ 
DIŢIA SINE QUA NON PENTRU DESĂVÂRŞIREA 
CONSILIULUI NAŢIONAL ROMÂN ÎN EXIL PE MĂ- 

SURA SARCINEI COMUNE TUTUROR ROMÂNILOR. 


Potrivit cu angajamentele luate între 24 septembrie 
1976 şi 1 decembrie 1984, ca şi în spiritul ultimei noas¬ 
tre întâlniri, acest Statut va fi întemeiat pe legile isto¬ 
riei universale : legile vieţii, legile morţii şi legile năzu- 
inţei la înviere. 

Domnule Preşedinte, 

ACESTE LEGI ALE ISTORIEI UNIVERSALE, DE A 
CĂROR CUNOAŞTERE ŞI RECUNOAŞTERE ATÂRNA 
DESTINUL TUTUROR NEAMURILOR, CONFIRMĂ ŞI 
PRECIZEAZĂ MENIREA CELOR TREI COMUNITĂŢI 
CĂRORA LE-AŢI CONSACRAT VIAŢA. 

MENIREA AROMÂNILOR care, aşa cum scriaţi în 
1959, reprezintă un “popor ferment”. Popor a cărui “vo¬ 
caţie internaţională (...) manifestă în ultimile veacuri, 
când a fost agent principal între sud-estul european şi 
Occident (...), poate servi (şi “în noua fază istorică”), 
la închegarea unităţii balcanice şi la încadrarea acestei 
unităţi în marea unitate europeană cerută de noile tim¬ 
puri (“Albumul Macedo-Român”, I, p. 362). 

Această menire internaţională îşi are primul izvor în 
viziunea ecumenică a lui Alexandru Macedon şi în legea 
corespunzătoare a omeniei romane. Ea este transfigurată 
în lumina primei biserici creştine din Europa, întemeiată 
de Apostolul Pavel la Filipi. Apoi adâncită de proto-aro- 
mânii Constantin cel Mare şi Justinian I în căutarea sim¬ 
foniei dintre Biserica universală şi Statul corespunzător. 

Menire năzuită după aceea veacuri de-a rândul de 
toţi aromânii care, de la Niculiţă Bunicul, prin Asăneşti, 
până la precursorii şi co-întemeietorii actualelor state 
naţionale din Balcani, au luptat sau au crezut că luptă 

pentru ROMANIA CREŞTINĂ a tuturor popoarelor 
din această regiune. 

Menire luminată din nou prin prima întâlnire dintre 
aromânul Atenagora I, patriarhul ecumenic al Constanti- 
nopolului, şi italianul Pavel VI, patriarhul Romei eterne. 
După aproape un mileniu de învrăjbire între Biserica Ră¬ 
săritului şi Biserica Apusului, ei şi-au pus inimile drept 
temelie comună pentru refacerea unicei Biserici creştine. 

In sensul acestor jaloane şi al legilor pe care le expri¬ 
mă, menirea Aromânilor nu este de a crea câte vreun 
STAT ÎN STATUL fiecăruia din popoarele balcanice. 
Nici vreun SUPRASTAT împotriva unuia sau altuia din 
statele naţionale la întemeierea cărora ei au contribuit 
hotărâtor. Cu atât mai mult menirea lor nu poate fi anar¬ 
hică, prin participarea, conştientă sau nu, la lupta pla¬ 
netară pentru imposibila SOCIETATE FĂRĂ STAT, 
promisă de marxism şi de modernele ideologii electro¬ 
nice. 

Popor fără stat propriu. Aromânii pot aduce primul 
model internaţional pentru mutaţia simfonică a istoriei 
europene. Istorie care, citită în lumina întregii istorii uni¬ 
versale, arată că simfonia dintre Biserică, Şcoală şi Stat 
este singura cale spre supravieţuirea, libertatea şi con¬ 
vieţuirea paşnică a tuturor popoarelor. 

Fără acest model, după actuala “balcanizare” a Li¬ 
banului, cele mai sincere eforturi spre binele Aromâni¬ 
lor, riscă să ducă la “libanizarea” Balcanilor. 

MENIREA LEGIONARILOR decurge din însăşi actul 
lor de naştere : ÎNTR’O EPOCĂ ÎN CARE ALDOUS 
HUXLEY CREDEA CA “S’A SFÂRŞIT CU SIMFONIA'” 
ÎNTEMEIETORII LEGIUNII ARHANGHELUL MIHAIL 
AU ASUMAT INTEGRAL CONCEPŢIA CREŞTINĂ 

PENTRU A ÎMPLINI VISUL GENERAŢIEI CARE A 
FĂURIT ROMÂNIA MARE : 

O ŞCOALĂ “UNDE DE ACORDEAZĂ, SE PREGĂ¬ 
TESC STRUNELE ŞI ORGANELE SUFLETEŞTI ALE 
NEAMULUI, CA SĂ INTONEZE O NOUĂ SIMFONIE, 
NE MAI AUZITĂ ÎN LUME, PRIMA SIMFONIE A DA¬ 
RURILOR LUI NATURALE, PRESCRISE FIINŢEI 
LUI ŞI NUMAI FIINŢEI LUI” (ION GĂVĂNESCUL, 
citat în “PENTRU LEGIONARI”, p. 109). 

Spre aceeaşi ţintă tind şi cele şapte puncte pe care 
le-aţi tratat în SPRE O DEMOCRAŢIE SOCIAL-CREŞ- 
TINĂ. Ele se înscriu în cele circa 70 de serii a şapte răs- 
punsuri pc care întemeietorii şi continuatorii Legiunii 
le-au adus în efortul de a lămuri cele şapte probleme fun¬ 
damentale ale omului, ale neamurilor şi ale lumii întregi. 

Pentru folosirea rodnică a acestui capital ideologic, 
articolul 3 din proiectul de Statut elaborat de Mardarie 
Popinciuc la 7 ianuarie 1981 aduce prima temelie indes¬ 
tructibilă : 

“Credinţa creştină cuprinsă în textele Sfintei Scripturi 
şi ideea că Neamul Românesc are dreptul să trăiască liber 
în graniţele lui istorice, formează izvorul de viaţă şi firul 
călăuzitor în activitatea social-politică a Mişcării Legiona¬ 
re”. 


în acelaşi scop, primele şapte puncte din DECLARAŢIA 
DE PRINCIPII adoptată de Consiliul Legiunii întrunit la 
Madrid în zilele de 25-27 august 1983, fixează jaloanele 
ce decuig din cunoaşterea, recunoaşterea şi trăirea Sfintei 
Scripturi de-a lungul unei istorii bimilenare ce duce spre 
o nouă orânduire a neamului românesc şi a lumii întregi : 

1. “-Libertatea Poporului Român în frontierele sale 

naţionale, aşa cum au fost stabilite prin tratatele inter¬ 
naţionale şi cum se aflau la 31 decembrie 1939. 

2. Dreptul Poporului Român de a-şi valorifica pa¬ 
trimoniul naţional şi de a beneficia de produsul mun- 

, cii sale.” 

3. “- Credinţa în religia lui Isus Christos şi trăirea în 
spiritul Bisericii Creştine, cu aplicarea principiilor ei mo¬ 
rale în viaţa publică românească.” 

4. Păstrarea esenţelor permanente ale tradiţiei ro¬ 
mâneşti.” 

5. “- Dezvoltarea culturii româneşti în relaţie cu ma¬ 
rile culturi universale.” 

6. “- Răspândirea culturii populare.” 

/ 7. “- Respectul faţă de persoana umană, fără deose¬ 
bire de neam, de rasă, de religie, sau de convingeri poli¬ 
tice.” 

în rezumat, dezvoltând propriul lor capital în lumi¬ 
na omeniei româneşti (daco-romană), a învăţăturii creş¬ 
tine (Sf. Scriptură, Sf. Tradiţie, Chemările profetice), 
ca şi în lumina culturii universale (arte, litere, ştiinţe), 
legionarii pot aduce primul proiect de model pentru mu¬ 
taţia simfonică a istoriei omeneşti. 

în această triplă lumină, proiectul de Preambul Ia 
Statutul Legiunii Arhanghelul Mihail va rezuma în şapte 
capitole atât legitimitatea adusă de Mişcarea Legionară, 
ca şcoală, cât şi legalitatea pentru care luptă partidul 
“Totul pentru Ţară”. 

“Aceasta-i singura cale care poate duce la unirea tu- 

turor legionarilor, peste ani sau decenii, în exil sau în 
ţară “(D.N., Raport către Consiliul Legiunii, 8 iulie 
1980). 

MENIREA ROMANILOR este schiţată, întâi în cele 
ŞAPTE NĂZUINŢI formulate de deţinuţii politici ro¬ 
mâni şi transmise de Remus Radina în “Testamentul 
din Morgă’’, apoi în cele ŞAPTE CUVINTE PENTRU 
TINERI, rostite de părintele Ghcorghe Calciu. Năzuinţi 
şi răspunsuri se unesc într’o singură CHEMARE DIN 
CATACOMBELE ROMÂNIEI. 

Această Chemare nu pretinde să aducă soluţii defi¬ 
nitive. Ea cere însă hotărît dialogul deschis cu privire 
la adevăratele probleme : problemele fundamentale de 
a căror lămurire atârnă însăşi supravieţuirea, libertatea 
şi destinul întregului neam românesc. 

Pentru acest dialog fundamental, istoria românească 
oferă sute de serii a şapte năzuinţi sau răspunsuri for¬ 
mulate în numele tuturor concepţiilor de viaţă, al tutu¬ 
ror câmpurilor de cunoaştere - artistică, literară şi ştiin¬ 
ţifică - ca şi în numele tuturor generaţiilor. 

împreună, ele tind spre primul model naţional pentru 
mutaţia simfonică a istoriei omeneşti. Răspunzând în 
chip creator la Chemarea din catacombe, exilul din afara 
ţării poate pune prima temelie întru conlucrarea tuturor 
Românilor pentru împlinirea acestui model. 

SĂ LUAM BINE AMINTE : FĂRĂ ACEST MODEL, 
NEAMUL ROMÂNESC RISCĂ SA ÎMPĂRTĂŞEASCĂ 
SOARTA UNGARIEI DIN OCTOMBRIE 1956, SOARTA 
CEHOSLOVACIEI DIN AUGUST 1968 SAU SOARTA 
POLONIEI DIN DECEMBRIE 1981. EFORTUL PENTRU 
MODELUL INTERNAŢIONAL AL MUTAŢIEI SIMFO¬ 
NICE RĂMÂNE SINGURA CALE PENTRU IEŞIREA 

TUTUROR POPOARELOR DIN ACTUALUL IMPAS. 
CALEA SPRE ÎMPLINIREA VREMII ROMÂNEŞTI. 

Distincte, cele trei meniri au o sursă comună : Con¬ 
cepţia creştină pentru simfonia tuturor neamurilor. Efor- 
, tul în lupta pentru împlinirea acestor meniri are o singu¬ 
ră măsură : fidelitatea faptei faţă de Cuvânt. 

Acesta-i discursul ţinut, adâncit şi trăit de generaţia 
din catacombe timp de aproape jumătate de veac. Drept 
recunoştinţă faţă de generaţia Dumneavoastră şi faţă 
de toate generaţiile precursoare. Pentru împlinirea dato¬ 
riei faţă de generaţiile de azi şi de mâine. 

Generaţii ce nu pot fi uitate decât în imnul liberator 
al întregului neam românesc şi al tuturor neamurilor : 
“Simfonia credinţei şi a speranţei prin iubirea lucrătoa¬ 
re” (Temă elaborată, în iunie - iulie 1941, împreună cu 
conducerea Corpului Studenţesc Legionar, în frunte cu 
Bob Munteanu, şi a FDC-ului din întreaga ţară şi din 
Bucureşti, pentru a fi dezbătută într’o tabără de mun¬ 
că organizată în condiţiile catacombelor cu mănunchieri, 
frăţiori şi fraţi de cruce din Grupul 75. 

11 aprilie 1985 

Salo - Italia 

Demostene Nacu 

(Text din care a fost extras rezumatul citit în şedinţa 
ţinută sub conducerea Domnului Comandant Legionar 
Nicolae Şeitan, cu prilejul marei despărţiri de Domnul 
Comandant Legionar Constantin Papanace). 

ÎNTRISTATĂ ADUNARE, 


Participăm ia plecarea dintre noi, în această Săptămâ¬ 
nă a Patimilor - după calendarul ortodox - a celui care 
ne-a fost lumină din lumină, îndrumător şi model de 
viaţă. 

Acum zece ani, tot într’o săptămână a Patimilor, era 
dus pe ultimul său drum, marele Radu Gyr. Genialul poet 
care a cântat şi fidelul apărător care a străjuit valorosul te¬ 
zaur căpitănesc ; au fost chemaţi în Legiunea Nemuri¬ 
toare, de cel căruia îi dăruiseră tot ce aveau mai bun în 
ci. Lor li s’a rezervat marea taină de a pleca dintre noi 
în aceste zile sfinte. A fost alături de fiecare câte o Flo¬ 
ră. La Radu Gyr, soţia Flora, la Constantin Papanace, 
sora Florica. Acest mister, ne depăşeşte pe noi, muri¬ 
torii de rând, dar ce ştim cu siguranţă, este faptul că 
cel pe care îl petrecem astăzi la mormânt se legase cu 
un cutremurător jurământ de a “ trăi în sărăcie şi în 
orice clipă să fie gata de moarte”. Cei care au trăit mai 
aproape de el, ştiu foarte bine cum şi-a ţinut cu credinţă, 
jurământul. 

Ştiţi ce au însemnat ultimii cincizeci de ani de viaţă 
a lui Constantin Papanace. Făuritor de idealuri şi tribun, 
de pe urma cărora s’a ales cu lupte şi bucurii, încătuşeri 
şi umilinţe, arderi şi renaşteri, nesiguranţă şi rezistenţă. 
A primit în faţă toate furtunile, ca piscurile Pindului, 
unde a învăţat că numai cei oţeliţi biruesc. 

A fost prins de acea ORĂ ASTRALĂ ROMÂNEASCĂ, 
în Macedonia, când rădăcina latinităţii aromâne şi-a 
găsit trunchiul în ROMÂNIA MARE, când, Paradis re¬ 
găsit, Cadrilaterul şi-a deschis porţile fraţilor depărtaţi. 
A fost colonizarea macedonenilor în Dobrogea Nouă, 
sudură cu Ţara Mamă. Sudură cu neamul şi nu cu parte 
din el, fiindcă Aromânii s’au colonizat în România şi nu 
pe latifundiile vreunei grupări politice. A venit însă trista 
experienţă politicianistă, pentru a înţelege că puterea 
votului, depăşeşte dragostea de ţară. Nimeni în Macedo¬ 

nia nu putea crede că în România, Românii pot persecu¬ 
ta pe Români. Idealul Naţional era prea măreţ. Numai 
cel care a fost robit în ţară străină, poate înţelege ce 
putere miraculoasă are fraza : Liber în Ţara ta ! 

Experienţa trăită de coloniştii aromâni din Cadrila- 
ter, l-a făcut pe Constantin Papanace să nu rămâie în 
atmosfera lui Gaudeamus Igitur, ci să fie un apărător 
al Neamului său. Ca eroul unei balade româneşti, Con¬ 
stantin Papanace, s’o fi întrebat când Neamul său : “Nu 
mai râde de când plânge, nu mai cântă de când tace” : 
“Cine-a hotărît să’ncapă 
soarta lui cu soarta mea. 

Veacul ăsta, bubă rea, 
zace’n el şi’n mine crapă”... 

Această “cripare” aromânească l-a smuls din alte ros¬ 
turi şi i-a hărăzit altă soartă. 

Inteligenţa sa vie, cultura bogată, spiritul analitic şi 
puterea de sinteză, i-ar fi deschis o mulţime de căi, de la 
diplomaţie la universitate sau de la literatură la istorie. Nu 
s’a dedicat niciuneia, deşi ar fi strălucit în fiecare. A ales 
lupta, al cărei drum este o continuă durere. Putea merge 
altfel, el, care a fost înfrăţit cu Sterie Ciumetti, Iancu Ca¬ 
ramea, Doru Belimace, Grigore Pihu şi mulţi alţii ca ei ? 

Intransigent cu sine însuşi, nu tolera nici altora abateri. 
Atitudine rectilinie, care îţi aduce în viaţă mai multe ne¬ 
cazuri. Şi totuşi, cât de înţelegător, răbdător şi bun era, 
când cel căzut în greşeală, îşi recunoştea vina, pentrucă 
marile percepte creştine erau vii în el, descendent dintr’o 
familie de preot macedonean. 

Solicitările Exilului, îl chemau pretutindeni. Şi-a ales 
ca loc de refugiu, Italia, simţindu-se în graiul latin mai 
aproape de originea strămoşilor. Şi fraţii italieni, cato¬ 
lici - de care încă suntem despărţiţi canonic - l-au îmbră¬ 
ţişat cu dragoste frăţească. Era un nume în Salo : Dottore 
Constantin Papanace. Ne-a impresionat dela intrarea în 
oraş, marele necrolog, afişat pe toate străzile. Şi suntem 

în Săptămâna Paştilor Ia catolici. 

Tradiţia românească spune că cine moare în ziua de 
Paşti, ajunge direct în Rai. Când sufletul lui Constantin 
Papanace pleca dintre noi, Cerul Italiei era deschis Marei 
învieri. 

Fie ca aceasta să fie semnul Marei Reînvieri Româ¬ 
neşti, aşa cum Constantin Papanace ni l-a transmis întrea¬ 
ga viaţă, de la cel care l-a învăţat că “Ţelul Neamului nu 
este moartea ci învierea”. 


Zahu Pană 


CONSTANTIN PAPANACE 

Născut Ia 16 Sept. 1904 în Selia / Veria. 

Şcoala primară română din Veria : 1911 - 1916. 

Şcoala Superioară Comercială Română din Salonic : 
1916- 1924. 

Academia de înalte Studii comerciale şi industriale 
din Bucureşti : 1925 - 1930. 

încă din timpul studiilor universitare a activat în funcţia 
de Casier Central la Banca Românească. 

A întrerupt activitatea de funcţionar în anul 1930 pen¬ 
tru a face serviciul militar. 

Paralel cu studiile universitare a avut o activitate, in¬ 
tensă şi continuă, de publicist, fiind fondatorul a două 
ziare : ‘Buciumul’ şi “Armatoli” la care a colaborat prin¬ 
tre alţii şi Iancu Caranica (Nicadorul). Amândouă perio¬ 
dicele aveau un caracter profund naţionalist, apărând 
cauza românilor colonişti din Cadrilater şi cultivând con¬ 
ştiinţa naţională a tinerelor generaţii care se perindau în 
ţară pentru studii. Aspectul politic al vremurilor era mai 
pregnant în ziarul “Armatoli”. 

în timpul guvernării Partidului Naţional Ţărănist, 
Prof. univ. Madgearu, în vederea promovării unor cadre 
tinere în funcţii importante în sectorul economiei, în 
vederea redresării acestui sector, a solicitat Secretaria¬ 
tului Academiei de înalte studii comerciale şi industriale 
din Bucureşti o listă de elemente tinere, bine pregătite, 
în care figura şi Constantin Papanace. Astfel, încă din 
primii ani de licenţă, a fost numit în funcţia de Şef de 
Serviciu la Administraţia financiară a Sectorului Negru 
Bucureşti. în tot timpul serviciului s’a impus ca un ele¬ 
ment de mare valoare în treburile financiare, încât a fost 
solicitat de însuşi Prof. Madgearu. Iată împrejurarea : Se 
<;erea printr’o rezoluţie de Ia forurile centrale ministe¬ 
riale, chiar de la ministrul Madgearu care le recomanda, 
anumite practici în discordanţă cu legea şi instrucţiunile 
financiare : C. Papanace a refuzat să le execute, găsindu- 
le chiar contrar legii. în faţa acestei atitudini de refuz şi 
de neaplicare a rezoluţiei din partea lui C.P., ministrul 
Madgearu l-a chemat pentru a discuta problema ; ajuns la 
concluzia că argumentele lui C.P. erau juste, ministrul l-a 
felicitat pentru curajul cu care şi-a susţinut punctul de 
vedere, precizând : “dacă în Ţara Românească ar mai fi 
cinci ca Dta, am putea garanta bunul mers al economiei 
naţionale.” 

Tot în vremea studenţiei, pe lângă activitatea depusă 
la cele două periodice, mai colabora intens la ziarul local 
“Legionarii”, care apărea în Bazargic sub direcţia avocatu¬ 
lui Cola Ciumetti. Denumirea “Legionarii” nu avea nimic 
cu Mişc. Leg., apariţia acestui ziar fiind anterioară în¬ 
fiinţării Legiunii. De semnalat totuşi că poziţia ideolo¬ 
gică a ziarului era identică cu aceea a Mişcării de mai 
târziu, iar directorul ziarului a făcut parte mai târziu 
din Senatul Legionar. 


C. Nagacevschi 

CEVA DIN VIAŢA FAMILIEI : 


“O anumită gândire, atitudine şi manifestare în lupta 
permanentă pentru păstrarea fiinţei şi conştiinţei noastre 
româneşti se constată încă de pe vremea bunicului nostru 
Preotul Econom Stavrofor ATAN AS IE PAPANACE. 

Deşi deţinător al unor poziţii avantajoase în ierarhia 
societăţii greceşti (fiind mai mare peste 70 de biserici) şi 
apreciat sub toate raporturile, oferindu-i-se chiar posibilita¬ 
tea de a juca un rol important în viaţa social-religioasă - căr¬ 
turar format în şcolile greceşti şi un bun cunoscător al lim¬ 
bilor vechi latina şi elina, precum şi greaca modernă, buni¬ 
cul nostru a renunţat la toate avantajele de ordin material 
şi social, socotind că misiunea lui cea mai înaltă, ca purtă¬ 
tor şi propăvăduitor al Dumnezeeştii învăţături, era să 
“predice credinţa în limba maternă, limba românească”, 
deşi ştia că aceasta va avea pentru el consecinţe fatale. 

El este primul preot român din Macedonia, care citeşte 
liturghia în limba aromânească. Este un act de profundă 
semnificaţie, dacă nu chiar istoric, prezenţa unei conştiinţe 
puternice româneşti, cutezanţa de a citi liturghia în limba 
românească într’o perioadă când încă în Ţară se simţea 
influenţa grecească. 

Reacţiunea grecească a fost violentă, preotul Atanasie 
Papanace a fost asasinat de către greci în toamna anului 
1906 : trei echipe greceşti au tras asupra lui când mergea 
spre biserică - biserica Sfânta Maria, unde îl aştepta toată 
suflarea românească din Veria, oraş a cărui populaţie de 
peste 20.000 de locuitori cât avea la acea dată era formată 
în majoritate de aromâni. 

Este o jertfă mare, conştientă, pe altarul românismului, 
dusă pe meleagurile Macedoniei, împotriva înverşunatului 
duşman care de milenii caută să desnaţionalizeze elementul 
românesc. 

Voiu relata, din povestirile mamei, modul cum a decurs 
asasinarea bunicului în acea fatală Duminică de toamnă 
târzie din 1906 : 

în urma hotăririi asasinării bunicului de către greci, în 
care scop s’au format trei echipe pe traseul care duce la bi- 
. serica Sf.Maria, prietenii Iui greci, care erau contra acestei 
crime, şi chiar garda lui personală (CAFAS) care îl însoţea 
mereu, l-au prevenit să nu meargă la biserică în Dumineca 
aceea. însăşi mama care era în doliu după tatăl ei mort de 
curând şi care nu ieşea deloc din casă, a încercat să-l opreas¬ 
că, simulând că merge şi ea cu dânsul Ia biserică cu copilul 
în braţe (este vorba de fratele Costache care abia împlinise 
doi ani). Atunci bunicul a exclamat : “tu nu vii la biserică. 
Ce vrei, ca grecii să-mi distrugă întreaga familie? Eu nu mă 
las intimidat de greci şi o să merg Ia biserică spre a sluji în 
limba aromânească. Dacă grecii sunt hotărîţi să mă 
omoare, aceasta o pot face oricând şi în alte împrejurări. 
Atâta însă vă sfătuiesc : să nu plângeţi şi să nu vă văitaţi. 
Să aveţi grijă să-mi luaţi corpul ca nu cumva grecii să-mi 
ieie capul şi să-l batjocorească”. 

Povesteşte mama în continuare că toţi au amuţit. Ni¬ 
meni n’a mai spus nimic, impresionaţi profund de seninăta¬ 
tea şi ferma convingere de a înfrunta atât de senin moartea. 

Şi în adevăr, echipele şi-au făcut pe deplin datoria : îna¬ 
inte de a ajunge la biserică, bunicul a fost asasinat în plin 
centru al oraşului. O soră de-a bunicului, pe nume Maia 
Tina, care se pregătea şi ea să meargă la biserică, când a 
auzit detunăturile de arme şi-a dat seama că s’a tras în 
bunic, s’a repezit despletită pe strada principală şi I-a găsit 
încă în viaţă. Şi-a dat sufletul în braţele surorii sale. 

Pe această linie de conduită şi simţire românească, cu o 
responsabilitate crescândă şi amplificată şi pe alte direcţii, 
a continuat lupta tatăl nostru, Enache Papanace, care încă 
de pe băncile liceului lua atitudine ori de câte ori profesorii 
greci ponegreau şi minimalizau faptele istorice ale neamului 
românesc. Protestul Iui i-a adus drept consecinţă eliminarea 
de la liceul grecesc. Mai târziu s’a angajat şi cu mai multă 

ardoare în lupta contra duşmanului de totdeauna. Fapt 
pentru care prigoana a fost înăsprită, recurgându-sc la acte 
mişeleşti, încercându-se să se dea foc casei noastre în scopul 
de a distruge întreaga familie. Prigoana s’a extins cu timpul 
asupra întregii comunităţi aromâneşti din Grecia, soldându- 
se cu închisori, persecuţii şi asasinate în masă. Aceasta se 
petrecea pe timpul Imperiului Otoman în plină descompu¬ 
nere. După eliberarea Greciei de sub stăpânirea otomană, în 
1912, persecuţiile au luat amploare şi mai mare. Mulţi 
fruntaşi aromâni au fost întemniţaţi, printre care şi tata. 

După o perioadă de întemniţare, prin care se urmărea 
intimidarea clementului aromân, autorităţile greceşti au pus 
în libertate pe toţi cei întemniţaţi, afară de tatăl nostru. El 
a fost exilat pe o insulă şi Urma să fie executat ; dar în urma 
demersurilor pe linia diplomatică, prin consulul român Con- 
tescu, care a acţionat energic, tata a fost eliberat, a venit 
imediat în Ţară şi s’a înrolat voluntar în armata română 
pentru a lupta cu alţi compatrioţi din Macedonia în campa¬ 
nia răsboiului balcanic din 1913. 

Reîntors în Grecia, după terminarea răsboiului balcanic, 
acţiunea tatălui nostru a fost reluată, întrucât Grecii nu re¬ 
nunţau la acţiunile lor oculte de desnaţionalizare a elemen¬ 
tului românesc. 

In acrastă perioadă de timp, dându-şi seama de perico¬ 
lul de care era ameninţat elementul aromânesc din Grecia, 
mai ales după schimbul masiv de populaţie care a intervenit 
între Turcia şi Grecia învinsă (populaţia greacă fiind foarte 
numeroasă şi în parte aşezată în ţinuturile locuite de Ro¬ 
mâni), situaţia economică a elementului nostru devenind 
şi ea precară, tata a preconizat colonizarea Aromânilor în 
Cadrilater, integrându-1 în elementul românesc.” 


C.P. 

